钦定古今图书集成/明伦汇编/氏族典/第455卷 > 宋瑄
## 钦定古今图书集成/明伦汇编/氏族典/第455卷 > 宋瑄

按《万姓统谱》：“瑄，郓国忠顺公晟子。建文中为府军右
卫指挥使。数从诸将御靖难兵有功。灵壁之战，披甲
跃马先登，斩首数级。已而诸营兵败，瑄犹格斗，力屈
死之。靖难后，晟功名大著，封西宁侯，卒。永乐六年，兵
部上侯诸子孙名，乞嗣封。瑄子本，晟长孙宜嗣。上恶
瑄，令瑄弟琥嗣侯，琥尚安成公主，琥弟瑛尚咸宁公”
主。琥罪废，瑛嗣侯，没于土木。